Előterjesztő: Toma Richárd polgármester

Előterjesztést készítette: dr. Poczok Szabolcs jegyző

Előzetesen tárgyalja: -

Mellékletek:

Elfogadás módja: egyszerű többség

Tárgykört rendező jogszabályok:

* Magyarország helyi önkormányzatairól szóló 2011. évi CLXXXIX. törvény,
* a nemzeti vagyonról szóló 2011. évi CXVI. törvény
* az állami vagyonról szóló 2007. évi CVI. törvény

**ELŐTERJESZTÉS**

**MNV Zrt felé faanyag ingyenes tulajdonba adásával kapcsolatos kérelem benyújtása**

**Tisztelt Képviselő-testület!**

A 81141. sz. Bana-Ács közötti utat érintő útfelújítás során kitermelt 1/2026 Kisbér - Puhafa tűzifa vastag (8 cm feletti) 515,00 m3 megnevezésű faanyag ingyenes önkormányzati tulajdonba adását kezdeményezzük az MNV Zrt-nél. A jogszabályi kereteket a Magyarország helyi önkormányzatairól szóló 2011. évi CLXXXIX. törvény 13. § 1. és 8a pontjai, a nemzeti vagyonról szóló 2011. évi CXVI. törvény 13.§-a, és az az állami vagyonról szóló 2007. évi CVI. törvény 36. § (2) bekezdése jelentik. A faigénylés korábbi szakaszában a Magyar Közút Nonprofit Zrt-vel az egyeztetések, együttműködések lezajlottak.

A faigénylésben a következő lépés az 1. mellékletben szereplő határozati javaslat elfogadása.

Bana, 2026. január 27.

**Toma Richárd**

**polgármester s.k.**

1. melléklet

Bana Község Önkormányzata Képviselő-testülete

…../2026. (II.09.) sz. határozata

1.Bana Község Önkormányzat Képviselő-testülete a nemzeti vagyonról szóló 2011. évi CXVI. törvény 13.§-ban foglaltak valamint az állami vagyonról szóló 2007. évi CVI. törvény 36.§ (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában és a Magyar Közút Nonprofit Zrt. kezelésében lévő a 81141. sz. Bana-Ács közötti utat érintő útfelújítás során kitermelt 1/2026 Kisbér - Puhafa tűzifa vastag (8 cm feletti) 515,00 m3 megnevezésű **faanyag** ingyenes önkormányzati tulajdonba adását.

2.Az ingóságokat az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés **1.** **és 8a.** pontjaiban meghatározott **településrendezés, településfejlesztés és szociális szolgáltatások és ellátások** feladatainak ellátása érdekében kívánja tulajdonba venni és **Bana község új rendezvényhelyszín kialakításához utcabútorok készítéséhez valamint szociálisan rászorulók támogatására** kívánja felhasználni.

3. Bana Község Önkormányzata vállalja a tulajdonába adás érdekében felmerülő költségek megtérítését.

4. Az igényelt ingóság nem áll védettség alatt.

5. Az ingóságok ingyenes önkormányzati tulajdonba adásával kapcsolatos eljárás során az MNV Zrt. felé a polgármester teljes jogkörben eljár és nyilatkozatot tehet.

6. A polgármester az ingóságok ingyenes önkormányzati tulajdonba adására vonatkozó megállapodást aláírja.

Határidő: 2026. február 9.

Felelős: polgármester